Neurodivergent Nights

Thu, 29 Aug 2024 15:57:30 GMT

Društveni događaj Neurodivergent nights (ex Introvert nights) zamišljen je kao inkluzivno, intersekcionalno polustrukturirano druženje u ugodnom ambijentu koji potiče senzornu integraciju pomoću glazbe i prigušenog svjetla. Događaj je namijenjen osjetljivim osobama koje zbog neuklapanja u većinsko (neurotipično i/ili cis-het) društvo u pravilu ili izbjegavaju društvene događaje ili su prisiljene posvetiti velik dio svog mentalnog kapaciteta u prikrivanje svoje različitosti, što rezultira izraženim, ponekad i ekstremnim umorom nakon završenog druženja. Tu spadaju brojne LGBTIQ+ osobe, pogotovo rodno-varijantne te trans osobe, neurorazličite osobe (osobe s ADHD-om, dispraksijom, osobe na autističnom spektru i dr.) te osobe koje su pod konstantnim manjinskim stresom. Radi svoje različitosti, navedene osobe u društvenim situacijama često (svjesno ili nesvjesno) koriste “scripting” i "masking" odnosno unaprijed uvježbane fraze i šablonske odgovore na potencijalna pitanja. Ovaj događaj ima za cilj umanjiti uobičajene socijalne pritiske, umanjiti potrebu za skriptiranjem i potaknuti sudionice_ke da se riješe mentalnih kočnica te da si dozvole da budu autentični_e među “svojima”. Stvaranje mreže međusobne podrške (“safety net”) ključno je za održavanje mentalnog zdravlja kod osjetljivih skupina.

Neurodivergent nights se od 2024. definirao kao samostalni samoupravni kolektiv nastao iz serije evenata pod nazivom "Introvert nights" koja je pokrenuta 2022.

Molimo vas da ukoliko vodite neku drugu inicijativu ili udrugu i prenosite naše postove da jasno navedete da se radi o zasebnom entitetu.
Molimo da nas ispoštujete kao grassroots inicijativu koja je proizašla iz same ND zajednice. Ne radimo po projektu i ne dobivamo nikakva sredstva. U potpunosti se financiramo vlastitim privatnim sredstvima.

Inicijativa Neurodivergent nights je samostalna i neovisna inicijativa koja djeluje od veljače 2022., svoje programe ostvaruje samostalno i nije dio programa nijedne udruge.

[kontakt](mailto:nd.hangout.zagreb@gmail.com)

(https://www.instagram.com/nd.nights)

[telegram info kanal](https://t.me/ndnights)